ข้อพิพาททางกฎหมาย

ปัจจุบันคดีที่บริษัทดำเนินอยู่ในชั้นศาลมีมูลค่าสูงกว่าร้อยละ 5 ของสินทรัพย์ของส่วนของผู้ถือหุ้น ณ
วันสิ้นปีบัญชี 31 ธันวาคม 2550 โดยมีรายละเอียดดังนี้

บริษัท วิชั่น แอนด์ ซีเคียวริตี้ ซีสเต็ม จำกัด (“VSS”) ซึ่งเป็นบริษัทย่อยที่บริษัทถือหุ้นร้อยละ
69.99 ของทุนจดทะเบียนทั้งหมดของ VSS โดยเมื่อวันที่ 23 มกราคม 2550 นายณัฏฐวุติ ชีวมงคล
ซึ่งอ้างว่าเป็นเจ้าของเครื่องหมายการค้า “I-Vision” เป็นโจทก์ฟ้อง VSS ที่ 1 นายศิริชัย
รัศมีจันทร์ ที่ 2 นายสงวน ตรีเจริญวิวัฒน์ ที่ 3 นางวรพินท์ อิศราธรรม ที่ 4 นางสาวโชติกา
กำลูนเวสารัช ที่ 5 นายสมหมาย ดำเนินเกียรติ ที่ 6 และนายพรนรินทร์ วัฒนวิจิตรสกุล ที่ 7
ต่อศาลทรัพย์สินทางปัญญาและการค้าระหว่างประเทศ เป็นคดีหมายเลขดำที่ ทป. 10/2550
โจทก์กล่าวหาจำเลยทั้งเจ็ดร่วมกันละเมิดเครื่องหมายการค้า “I-Vision” ของโจทก์
เรียกร้องค่าเสียหายเป็นเงิน 28,000,000 บาท จำเลยให้การปฏิเสธ และต่อสู้คดี

การฟ้องคดีดังกล่าวข้างต้น หาได้มีผลกระทบต่อสินทรัพย์ของบริษัทแต่อย่างใดไม่
เนื่องจากทุนทรัพย์ที่พิพาทเป็นจำนวนเล็กน้อยเพียงร้อยละ 0.72 ไม่ถึงร้อยละ 5
ของส่วนของผู้ถือหุ้นของบริษัทที่ปรากฏในงบการเงินของบริษัท ณ วันที่ 31 ธันวาคม 2550 รวมทั้ง
บริษัท ไว้ท์ แอนด์ เคส (ประเทศไทย) จำกัด ซึ่งเป็นที่ปรึกษากฎหมาย
และจัดทนายความแก้ต่างคดีนี้มีความเห็นว่า จำเลยทั้งเจ็ดมีข้อต่อสู้ทั้งในประเด็น
ข้อเท็จจริงและข้อกฎหมายว่า VSS ไม่ได้กระทำละเมิดเครื่องหมายการค้าตามฟ้อง
และฝ่ายโจทก์ไม่น่าจะมีความเสียหายใด
การดำเนินคดีนี้ของโจทก์น่าจะไม่มีผลกระทบที่เป็นนัยสำคัญต่อฐานะทางการเงินของ VSS
ส่วนการดำเนินคดีทางศาลได้กำหนดนัดพิจารณาไว้ในวันที่ 25 กรกฎาคม 2551 เวลา 13.30 น.
คาดว่าคดีจะเสร็จสิ้นในศาลชั้นต้นประมาณเดือนตุลาคม ศกนี้
ผลแห่งคดีฝ่ายจำเลยน่าจะมีโอกาสสูงที่จะชนะคดีในที่สุด”

นอกจากนั้น ณ วันที่ 31 ธันวาคม 2550 บริษัท สามารถ ไอ-โมบาย จำกัด (มหาชน)(“SIM”)
ซึ่งเป็นบริษัทย่อยของบริษัท มียอดหนี้ค้างชำระจากกิจการร่วมค้า ไทย-โมบาย
(ซึ่งร่วมกันก่อตั้งโดยอดีตรัฐวิสาหกิจ 2 แห่ง ซึ่งปัจจุบันเป็นบริษัทมหาชนจำกัด) จำนวนเงินทั้งสิ้น
1,116.3 ล้านบาท โดยยอดลูกหนี้ดังกล่าวมีหนี้ค้างชำระเกินกว่าหนึ่งปีจำนวนประมาณ 837.8
ล้านบาท ลูกหนี้ดังกล่าวเป็นลูกหนี้ค่าดำเนินงานบริหารช่องทางการจัดจำหน่าย บริการลูกค้าสัมพันธ์
และจัดทำระบบจัดเก็บเงินในโครงการโทรศัพท์เคลื่อนที่ระบบ 1900 เมกกะเฮิร์ต เมื่อวันที่ 26
มิถุนายน 2550 SIM ได้หยุดให้บริการแก่กิจการร่วมค้า ไทย-โมบายจนถึงปัจจุบัน
เนื่องจากยังไม่ได้รับชำระหนี้

ต่อมาเมื่อวันที่ 21 ธันวาคม 2550 SIM ได้ยื่นฟ้องต่อศาลแพ่งเพื่อเรียกร้องบริษัทมหาชน 2 แห่ง
ในฐานะผู้ร่วมทุนของกิจการร่วมค้า ไทย-โมบาย
ให้ชำระหนี้ค้างชำระสำหรับการให้บริการลูกค้าสัมพันธ์และจัดทำระบบจัดเก็บเงินโทรศัพท์เคลื่อนที่ระบบ
1900 เมกกะเฮิร์ต และค่าจ้างที่ปรึกษาผู้เชี่ยวชาญ เป็นจำนวนเงินประมาณ 1,116 ล้านบาท
นอกจากนี้ บริษัทได้เรียกค่าเสียหายและดอกเบี้ยจากการผิดสัญญารวมทั้งค่าอุปกรณ์ต่างๆ
ที่เกี่ยวข้องกับการดำเนินงานบริหารช่องทางการจัดจำหน่าย บริการลูกค้าสัมพันธ์
และจัดทำระบบจัดเก็บเงินในโครงการโทรศัพท์ เคลื่อนที่ระบบ 1900 เมกกะเฮิร์ต
ซึ่งบริษัทได้แยกแสดงในงบดุลภายใต้หัวข้อสินทรัพย์ที่ไม่ได้ใช้ในการดำเนินงานอีกเป็นจำนวนเงินประมาณ
1,533 ล้านบาท รวมเป็นจำนวนเงินทั้งสิ้น 2,649 ล้านบาท โดยมีรายละเอียดดังนี้

(หน่วย: ล้านบาท)

+---------------------------------------------------------+------------+
| 1. ค่าจ้างบริการลูกค้าสัมพันธ์ ค่าจัดทำระบบจัดเก็บเงินและค่าจ้างที่ปรึกษา | 1,116      |
| ผู้เชี่ยวชาญ                                                |            |
+---------------------------------------------------------+------------+
| 2. ค่าเสียหายและดอกเบี้ยรับจากการผิดสัญญา                      |            |
+---------------------------------------------------------+------------+
|   - ค่าเสียหายของการจัดทำระบบจัดเก็บเงิน                      | 525        |
+---------------------------------------------------------+------------+
|   - ค่าเสียหายในส่วนการจัดทำระบบบริการลูกค้าสัมพันธ์              | 43         |
+---------------------------------------------------------+------------+
|   - ค่าดอกเบี้ยในอัตราผิดนัดจนถึงวันฟ้องร้อยละ 7.5 ต่อปี            | 165        |
+---------------------------------------------------------+------------+
|   - ค่าความเสียหายต่อธุรกิจของบริษัท                           | 800        |
+---------------------------------------------------------+------------+
| รวม                                                     | 2,649      |
+---------------------------------------------------------+------------+

จากการหยุดให้บริการแก่กิจการร่วมค้า ไทย-โมบาย ทางผู้บริหารของบริษัท
และที่ปรึกษากฎหมายมีความเห็นว่าการหยุดให้บริการดังกล่าวเป็นไปตามสิทธิอันชอบธรรมตามกฎหมายและเห็นว่าบริษัทจะ
ไม่มีภาระหนี้สินหรือค่าเสียหายจากการหยุดให้บริการดังกล่าว
นอกจากนี้ที่ปรึกษากฎหมายของบริษัทมีความเห็นว่าการฟ้องร้องดำเนินคดีเพื่อบังคับชำระหนี้ดังกล่าวบริษัทมีโอกาสชนะคดีสูง